Vegedusa pradja (trutca ke Luce)

Vegedusa pradja ~ Le Chantier ou Chantier de construction (FR)

Vegedusa pradja ( francavon Le Chantier ou Chantier de construction ) tir trutca lumkirafa gu 73 × 60 cm-, i puntalingeks keve stama skuyun gan Maximilien Luce francaf lingesik bak 1911.

Bata trutca koe Yambafa is izvafa tcila koe Saint-Denis (Franca) re ( 2018 ) tigir.

Nuyevafa gustuca ke Luce al jupar da va exava elimapon dulapeyer. Remi blira va jontika trutca nedisa va dodelik koe kobasa nakila kle lingeyer, i koe nakila lize bagaliuca ke ayik tir kan nubedafa is vieleafa sugara nekev dirotevafa ristara vanpilkasa va belunda ke bata kobara. Dof lum koe batyona trutca loviele dere tigir : ilkik me tir antaf ise kobaver, do palik walzilis va milyona zegara isu ape djumera va exura va ristas bolk. Ton sinafa opeluca, bat dodelik is kobasik tid mafelaf lion dam strabik lingen ta lidarotifa trutca.

 Dere rupec 

 Stragela 

 Ferretti, p. 133
 Dene Musée d'Orsay

|style="vertical-align: top;"|

|}

Vegedusa pradja (trutca ke Maximilien Luce)
Vegedusa pradja (trutca ke Maximilien Luce)